
Rīgā,							2024. gada 25. martā plkst. 13.00

Sēdē piedalās:

Iepirkumu komisijas priekšsēdētājs Jānis Brakmanis
Iepirkumu komisijas priekšsēdētāja vietnieks – Aivars Zalcmanis

Iepirkuma komisijas, turpmāk arī “iepirkuma komisija”, “komisija”, locekļi:
Roberts Guļāns
Vitālijs Račinsks
Gunārs Mikučāns
Vidaga Daniševska
Inese Ribikauska
Ilona Inkina

Sēdi vada iepirkuma komisijas priekšsēdētājs – J.Brakmanis

Sēdi protokolē iepirkuma komisijas locekle – V. Daniševska

Komisijas izveidošanas pamatojums: valsts akciju sabiedrības “Latvijas Valsts radio un televīzijas centrs” 2023. gada 11. oktobra rīkojums Nr. 30FAD.04-01/04/01/95

Komisija notiek attālināti, izmantojot videokonferences režīmu.

Darba kārtība:
1. Par uzdoto jautājumu izskatīšanu.

Saskaņā ar Publisko iepirkumu likuma (turpmāk – PIL) 26. panta pirmo daļu iepirkuma komisija ir lemttiesīga, ja tās sēdē piedalās vismaz divas trešdaļas komisijas locekļu, bet ne mazāk kā trīs locekļi (ņemot vērā, ka komisijā ir 8 (astoņi) balsstiesīgi locekļi, tad ne mazāk kā 6 (seši) locekļi). Tiek konstatēts, ka sēdē piedalās 8 (astoņi) balsstiesīgi komisijas locekļi, līdz ar to iepirkuma komisija ir lemttiesīga.

Par darba kārtības 1. punktu
Iepirkumu komisija 2024. gada 21. un 22. martā Elektronisko iepirkumu sistēmā www.eis.gov.lv (turpmāk - EIS) saņēma ieinteresēto piegādātāju jautājumus par iepirkuma procedūras “RRTS būvdarbu veikšana”, iepirkuma identifikācijas Nr. LVRTC 2024/1 (turpmāk – Slēgts konkurss), nolikumā ietvertajām kvalifikācijas prasībām.

	Nr. p.k.
	Uzdotais jautājums
	Komisijas atbilde

	1.
	1.	Lūdzam Pasūtītāju precizēt, vai  3.6.1.5. punktā minēto apliecinājumu drīkst parakstīt personu apvienības pilnvarotā persona, gadījumā, ja Kandidāts ir piegādātāju apvienība?
	Slēgta konkursa nolikuma 3.6.1.5.punkts noteic, ka, ja Kandidāts ir piegādātāju apvienība vai personālsabiedrība, tad apliecinājums jāparaksta katras personas, kas iekļauta personu apvienībā vai personālsabiedrībā, pārstāvim/ dalībniekam ar paraksta tiesībām vai tā pilnvarotai personai.

Ievērojot to, apstiprinām, ka piegādātāju apvienības pilnvarotā persona ir tiesīga parakstīt Slēgta konkursa nolikuma 3.6.1.5.punktā norādīto dokumentu gadījumā, ja pieteikumu iesniedz kandidāts, kas ir piegādātāju apvienība. 

	2.
	
2.	Iepirkuma nolikuma 1. pielikumā “Pieteikums par piedalīšanos iepirkumā” tai skaitā ietverta teksta daļa:
“[…] tā  ____________________________________________________ personā*
ar šī pieteikuma iesniegšanu: […]”
Lūdzam Pasūtītāju paskaidrot, uz ko attiecināms teksta daļā esošais simbols “*”?


	Skaidrojam, ka simbols “*” attiecas uz Pieteikuma par piedalīšanos iepirkumā pēdējā rindkopā norādīto: “Pieteikums ir jāparaksta uzņēmuma vadītājam vai viņa pilnvarotai personai (šādā gadījumā obligāti jāpievieno pilnvaras oriģināls vai apliecināta kopija).”

Tehnisku iemeslu dēļ minētais simbols nav norādīts pie pēdējās rindkopas, bet, neskatoties uz to, tas netraucē un neietekmē Slēgta konkursa 1.pielikuma “Pieteikums par piedalīšanos iepirkumā” aizpildīšanu. 


	3.
	3.	Iepirkuma nolikuma 6. pielikuma “Kandidāta pieredzes apraksts būvdarbu veikšanā” tabulas 6. kolonnā: Būvdarbu uzsākšanas un pabeigšanas laiks (ja attiecināms)**
Lūdzam Pasūtītāju paskaidrot, iekavās ietverto tekstu un simbolu “**” nozīmi pie attiecīgās prasības?
	Skaidrojam, ka Slēgta konkursa 6.pielikuma tabulas 6.kolonnā ar nosaukumu “Būvdarbu uzsākšanas un pabeigšanas laiks (ja attiecināms)**” simbols “**” ir norādīts kļūdaini un minētais simbols nav jāņem vērā, aizpildot Kandidāta pieredzes aprakstu būvdarbu veikšanā. 

	4.
	[2] Ieinteresētais piegādātājs ir iepazinies ar Konkursa nolikumā noteiktajām prasībām un atbilstoša pieteikuma sagatavošanai tam ir nepieciešams saņemt skaidrojumu uz zemāk minētajiem jautājumiem :
[2.1] Par kandidāta – jau iepriekš reģistrētas pilnsabiedrības (reģistrēta gan Komercreģistrā, gan Būvkomersantu reģistrā), iesniedzamajiem dokumentiem:
[2.1.1] Konkursa nolikuma 3.6.1.3.punktā ir noteikts, ka gadījumā “ja kandidāts ir:
2) personālsabiedrība (komandītsabiedrība vai pilnsabiedrība), tad pieteikumam jāpievieno personālsabiedrības līgums vai cits dokuments, kurā iekļauj informāciju par personālsabiedrības biedru kompetenču (pienākumu un atbildības) sadalījumu konkrētā iepirkuma līguma izpildē, personālsabiedrības biedru pilnvarojuma apjoms (ja attiecināms)”.
[2.1.2] No minētā regulējuma būtības ir secināms, ka tas ir attiecināms uz personālsabiedrību vai piegādātāju apvienību, kas tiek izveidota Konkursa rezultātā sniegtā iepirkuma līguma izpildei, bet nebūtu attiecināma uz pilnsabiedrību, kura kā komersants un būvkomersants reģistrēta pirms Konkursa izsludināšanas un jau ilgstoši veic savu saimniecisko darbību.
[2.1.3] Pamatojoties uz augstāk minēto, ieinteresētais piegādātājs lūdz Pasūtītāju apstiprināt, ka kandidātam – reģistrētai (Komercreģistrā un Būvkomersantu reģistrā) pilnsabiedrībai, nav jāiesniedz Konkursa nolikuma 3.6.1.3.punktā minētie dokumenti.	
	Skaidrojam, ka attiecībā uz pilnsabiedrībām nolikuma 3.6.1.3.punktā noteikts sekojošais:

“Ja kandidāts ir:
2) personālsabiedrība (komandītsabiedrība vai pilnsabiedrība), tad pieteikumam jāpievieno personālsabiedrības līgums vai cits dokuments, kurā iekļauj informāciju par personālsabiedrības biedru kompetenču (pienākumu un atbildības) sadalījumu konkrētā iepirkuma līguma izpildē, personālsabiedrības biedru pilnvarojuma apjoms (ja attiecināms).”

Ievērojot minēto, ja kandidāts ir pilnsabiedrība vai komandītsabiedrība, kandidātam jāpievieno līgums, vienošanās vai cits dokuments, kurā ietverta informācija par personālsabiedrības biedru kompetenču sadalījumu šī iepirkuma līguma izpildē un pilnvarojuma apjoms. Minētais saistāms arī ar to, ka pasūtītājam nepieciešams pārliecināties, ka konkrētais personālsabiedrības biedrs, uz kura pieredzi un spējām kandidāts balstīsies, arī faktiski piedalīsies iepirkuma līguma izpildē un veiks attiecīgos darbus vai nodrošinās nepieciešamos resursus līguma izpildē.

	5.
	[2.2]Par Pilnsabiedrības statusu
[2.2.1] Konkursa nolikuma 3.6.5.1.punktā ir noteikts, ka gadījumā, ja pieteikumu iesniedz piegādātāju apvienība, tad vismaz vienam no piegādātāju apvienības dalībniekiem, kurš veiks iepirkuma līgumā norādītos būvdarbus, ir šajā punktā minētā pieredze. 
[2.2.2] Komercreģistrā reģistrēta pilnsabiedrība Komerclikuma B daļas “Komersanti” izpratnē ir uzskatāma par pilntiesīgu komersantu, kas izmantojot savu firmu, var iegūt tiesības un uzņemties saistības (skatīt  Komerclikuma 90.panta pirmo daļu). Līdz ar to, ja  Konkursa ietvaros piedāvājumu iesniegs Pilnsabiedrība, tā nevar tikt uzskatīta par piegādātāju apvienību.
[2.2.3] Konkursa nolikuma 3.6.1.6.punktā ir noteikts, ka “kandidāts, lai apliecinātu profesionālo pieredzi vai Pasūtītāja prasībām atbilstoša personāla pieejamību, var balstīties uz citu personu iespējām tikai tad, ja šīs personas veiks attiecīgos darbus, kuru izpildei attiecīgās spējas ir nepieciešamas.
N.B. Šajā gadījumā  persona, uz kuru spējām kandidāts balstās, jāpiesaista apakšuzņēmēja statusā, vai arī pieteikums jāiesniedz kā personu apvienībai kopā ar personu, uz kuru iespējām kandidāts balstās”.
[2.2.4] Pamatojoties uz augstāk minēto, ieinteresētais piegādātājs lūdz Pasūtītāju apstiprināt, ka gadījumā, ja piedāvājumu iesniegs Komercreģistrā reģistrēta Pilnsabiedrība (komersants Komerclikuma izpratnē), tā savas atbilstības Konkursa nolikuma 3.6.5.1.punktā noteiktajām prasībām apliecināšanai ir tiesīga balstīties uz apakšuzņēmēja iespējām, ievērojot visus normatīvajos aktos noteiktos priekšnosacījumus pieredzes balstīšanai uz trešo personu iespējām.
	Iepirkuma komisija jau savā 2024.gada 20.marta protokolā Nr.5 sniedza skaidrojumu attiecībā par to, kuros gadījumos kandidāts var balstīties uz citas personas spējām, lai izpildītu Slēgta konkursa 3.6.5.1.punkta prasību. Tas ir, ja kandidāts nav piegādātāju apvienība, tad kandidāts, lai apliecinātu Slēgta konkursa nolikuma 3.6.5.1. punktā norādīto kvalifikācijas pieredzi, var balstīties gan uz savu pieredzi, gan uz citas personas pieredzi, piesaistot to apakšuzņēmēja statusā, ar nosacījumu, ka persona, uz kuras spējām kandidāts balstās, iepirkuma līguma laikā arī veiks attiecīgos pārbūves darbus. 

Līdz ar to gadījumā, ja pieteikumu iesniegs kandidāts, kas ir Komercreģistrā reģistrēta pilnsabiedrība, kandidātam ir tiesības balstīties uz apakšuzņēmēja spējām, ar nosacījumu, ka apakšuzņēmējs arī veiks attiecīgos darbus, kuru izpildei šīs spējas ir nepieciešamas. 




Iepirkuma komisija vienbalsīgi ar 8 (astoņām) balsīm “par” nolēma:
1. Apstiprināt sagatavotās atbildes uz uzdotajiem jautājumiem.
1. Ievietot šī protokola izrakstu EIS e-konkursu apakšsistēmā www.eis.gov.lv.
1. Uzdot komisijas loceklei V. Daniševskai nodrošināt šī protokola 1.2. punktā norādītā lēmuma izpildi.

Pielikumā: [..]

Iepirkuma komisijas priekšsēdētājs		(PARAKSTS)			J. Brakmanis	

Iepirkuma komisijas priekšsēdētāja vietnieks	(PARAKSTS)			A. Zalcmanis

Iepirkuma komisijas loceklis			(PARAKSTS)			R. Guļāns

Iepirkuma komisijas loceklis			(PARAKSTS)			V. Račinsks

Iepirkuma komisijas loceklis			(PARAKSTS)			G. Mikučāns

Iepirkuma komisijas locekle (protokolētāja)	(PARAKSTS)			V. Daniševska

Iepirkuma komisijas locekle			(PARAKSTS)			I. Inkina
										
Iepirkuma komisijas locekle			(PARAKSTS)			I. Ribikauska


Protokols parakstīts elektroniski ar drošu elektronisko parakstu. Sēdes datums un laiks norādīts protokola ievaddaļā.

IZRAKSTS PAREIZS
Valsts akciju sabiedrība „Latvijas Valsts radio
un televīzijas centrs”
Rīgā, Iepirkumu komisijas locekle V.Daniševska
Šis dokuments ir apliecināts elektroniski ar drošu elektronisko parakstu un satur laika zīmogu. Apliecinājuma datums ir parakstītāja laika zīmoga datums.

